Kommissionens forordning (EF) nr. 285/2003

af 14. februar 2003

om udstedelse af importlicenser for fåre- og gedekødsprodukter under de toldkontingenter, der ikke er specifikke for GATT/WTO-lande, for første kvartal af 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1439/95 af 26. juni 1995 om gennemførelsesbestemmelser til Rådets forordning (EF) nr. 2467/98 for så vidt angår indførsel og udførsel af fåre- og gedekød(1), senest ændret ved forordning (EF) nr. 272/2001(2), særlig artikel 16, stk. 4, og

ud fra følgende betragtninger:

(1) I afsnit II B i forordning (EF) nr. 1439/95 er der fastsat gennemførelsesbestemmelser for import af produkter under ikke-landespecifikke toldkontingenter. I overensstemmelse med artikel 16, stk. 4, i forordning (EF) nr. 1439/95 bør det fastsættes, i hvilket omfang de ansøgninger om udstedelse af importlicenser, der er indgivet for første kvartal af 2003, kan imødekommes.

(2) Efter artikel 15 i forordning (EF) nr. 1439/95 svarer den maksimale disponible mængde for første kvartal af 2003 til en fjerdedel af det samlede kontingent for indeværende år. Den disponible mængde for første kvartal af 2003 udgør derfor 125 tons for løbenummer 09.4147 (lande i gruppe 4) og 50 tons for løbenummer 09.4037 (lande i gruppe 5) i bilaget til Kommissionens forordning (EF) nr. 2366/2002 af 27. december 2002 om åbning af EF-toldkontingenter for 2003 for får, geder, fårekød og gedekød(3).

(3) Hvis de mængder, der er ansøgt om importlicenser for, overstiger de mængder, der kan importeres efter artikel 15 i forordning (EF) nr. 1439/95, bør førstnævnte mængder nedsættes med samme procentsats, jf. artikel 16, stk. 4, litra b), i samme forordning.

(4) Hvis de mængder, der er ansøgt om importlicenser for, er lavere end eller lig med de mængder, der er fastsat i forordning (EF) nr. 1439/95, kan alle licensansøgninger imødekommes.

(5) De mængder, der blev ansøgt om mellem den 1. og den 10. januar 2003, er på 33,967 tons for gruppe 4 og 129,333 tons for gruppe 5. Under hensyn til de mængder, der er til rådighed for første kvartal, er procentsatsen for godkendelse af ansøgninger på 100 % for gruppe 4 og 38,6599 % for gruppe 5.

(6) Der erindres om, at licenserne kun må anvendes for produkter, der opfylder gældende veterinærbestemmelser i EF.

(7) Der er indgivet ansøgninger i Tyskland og Frankrig for produkter med oprindelse i Sydafrika og i Grækenland og Italien for produkter med oprindelse i Namibia -

UDSTEDT FØLGENDE FORORDNING:

Artikel 1

Tyskland kan efter artikel 16, stk. 5, i forordning (EF) nr. 1439/95 udstede de importlicenser, der er omhandlet i afsnit II B i forordning (EF) nr. 1439/95, og som der er ansøgt om i perioden 1.-10. januar 2003. Import af følgende mængder tillades:

Medlemsstat: Tyskland - 1. januar til 31. marts - Importbetingelser

>TABELPOSITION>

Artikel 2

Grækenland kan efter artikel 16, stk. 5, i forordning (EF) nr. 1439/95 udstede de importlicenser, der er omhandlet i afsnit II B i forordning (EF) nr. 1439/95, og som der er ansøgt om i perioden 1.-10. januar 2003. Import af følgende mængder tillades:

Medlemsstat: Grækenland - 1. januar til 31. marts - Importbetingelser

>TABELPOSITION>

Artikel 3

Frankrig kan efter artikel 16, stk. 5, i forordning (EF) nr. 1439/95 udstede de importlicenser, der er omhandlet i afsnit II B i forordning (EF) nr. 1439/95, og som der er ansøgt om i perioden 1.-10. januar 2003. Import af følgende mængder tillades:

Medlemsstat: Frankrig - 1. januar til 31. marts - Importbetingelser

>TABELPOSITION>

Artikel 4

Italien kan efter artikel 16, stk. 5, i forordning (EF) nr. 1439/95 udstede de importlicenser, der er omhandlet i afsnit II B i forordning (EF) nr. 1439/95, og som der er ansøgt om i perioden 1.-10. januar 2003. Import af følgende mængder tillades:

Medlemsstat: Italien - 1. januar til 31. marts - Importbetingelser

>TABELPOSITION>

Artikel 5

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 25. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. februar 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 143 af 27.6.1995, s. 7.

(2) EFT L 41 af 10.2.2001, s. 3.

(3) EFT L 351 af 28.12.2002, s. 73.